  Анжелика Тихонова корреспондент Можга ёросысь Кватчи гуртын кыкетӥ арзэ ини нылпи шудонъёсын «Кут али!» фестиваль ортчытӥзы. Со сярысь ивортодэтъя «Удмуртия» агентстволэн корреспондентэзлы фестивалез радъясь, Кватчиысь лулчеберетъя юртысь чеберлыкъя кивалтӥсь Валентина Берёзкина вераз. Фестиваль улсын Кватчи гуртысь пиналъёсты «Капка», «Небыльток», «Кичабкон», «Кут», «Курег но куака» шудонъёсын тодматӥзы. Нош нылпиослы тужгес но «Ӟазег уя, ӵӧж уя» но «Тӧдьы гондыръёс» шудонъёс яразы. Берпуметӥезлэсь шудон куронъёссэ фестивальлэн радъясез валэктӥз. Шудон азьын котырес гож лэсьтоно (диаметрез ог 5 метр). Лыдъяськыса кык мурт потэ. Соос «тӧдьы гондыръёс» луо. «Гондыръёс» ваче ки кутӥськыса шудӥсьёсыз уйыло. Шудӥсьёслы гож пушкысь потаны уг яра. Кутэм мурт гондырлы пӧрме. Вормисе потэ соиз, кинэ кутыны уг быгато Валентина Берёзкина, «Кут али!» фестивалез радъясьРадъясьлэн верамезъя, ужрадэз ортчытыны Кватчи гуртысьтызы «Ӟардон» ансамбле ветлӥсь мӧйыос туж юртто. Соос ик пичи дырысьтызы шудонъёссэс но верало, милемын ӵош ик шудо но, кырӟало но. Туэ шудонъёсмы сӥземын вал «Заря» колхозмылэн 90 аресэзлы но турнан вакыт шудонъёслы Валентина Берёзкина, «Кут али!» фестивалез радъясьАзьланяз фестивальзэс быдэс ёросысьтызы пиналъёсты ӧтьыса паськытатыны малпало. Со сяна, мукет ёросъёсысь шудонъёсын но тодматскыны мылкыдзы вань.   Тодэ вайытом, Сарапулын пиналъёслы «Гербер» шулдыръяськон ортчытӥзы.  Тегъёс: Можга Удмуртия нылпиос удмуртъёс гужем шудонъёс  